stanford-oval/wikipedia huggingface dataset:
Vol. 1 (Samae Koskisen albumi)

| Vol>  1 Samae Koskinen |
| --- | --- | --- |

Studioalbumin tiedot
 Julkaistu: 2006
 Formaatti: CD, digitaalinen lataus
 Tuottaja(t): Samae Koskinen, Riku Mattila
 Tyylilaji: pop, rock
 Kesto: 40.41
 Levy-yhtiö: KHY Suomen Musiikki
Samae Koskisen muut julkaisut
|   | Vol. 1 2006 | Elossa 2009 |
Vol 1. on Samae Koskisen ensimmäinen sooloalbumi, joka julkaistiin vuonna 2006.
Idea ensimmäisen sooloalbumin tekemiseen tuli Riku Mattilalta, joka tuotti levyn yhdessä Samaen kanssa. Tosin Samae keskittyi lähinnä säveltämiseen, ja niinpä levy sisältää Samaen sävellyksiä nykyrunoilijoiden ja -kirjailijoiden, kuten Kauko Röyhkän ja Saila Susiluodon teksteihin. Levyn kappaleilla ”Ulappa” ja ”Talven jälkee” vierailee Saara Markkanen, joka soittaa huilua.
Kappaleet

Kappaleet säveltänyt Samae Koskinen ja sanoittanut Inka Nousiainen, ellei tosin mainittu.
Pakoon – 2.50
Sunnuntai – 2.57
Ulappa – 2.30  (san. Saila Suosiluoto)
Hän asuu näillä kulmilla – 3.08  (san. Kauko Röyhkä)
Tuhkaa – 3.06
Universumi – 2.47  (san. Kauko Röyhkä)
Leikkipuistossa – 3.09
Talven jälkeen – 3.49  (san. Kauko Röyhkä)
Lintuveljekset – 3.42  (san. Sanna Karlström)
Hei poika – 3.27  (san. Kauko Röyhkä)
Kummitus – 2.29  (san. Tomi Kontio)
Aurinko – 2.36  (san. Sanna Karlström)
Bonuskappaleet
Virsi – 0.59  (san. Sanna Karlström)
Krakatau – 3.06  (san. Jarno Alho)
Vinyyli (täsmennyssivu)

Vinyyli voi viitata johonkin seuraavista:
vinyyli, kemiassa eräs funktionaalinen ryhmä
vinyylilevy, polyvinyylikloridista valmistettu äänilevy
Vinyyli,  2. Maanantain albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vinyyli”, voi hakea sivunnimihaulla, laajalla sivunnimihaulla tai tekstihaulla.
Karhujärvi (Ruovesi)

| Karhujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°50′57″N, 24°15′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Mämmijärveen 
Järvinumero:  35.754.1.025
Mittaustietoja
Pinnankorkeus:  167 m  
Rantaviiva:  1,467 km  
Pinta-ala:  3,772 ha  
Saaria:  ei saaria 
 fiKarhujärvi 
Karhujärvi  on Pirkanmaalla Ruoveden Hyyrylässä Siikanevan ja Kuivajärven välissä sijaitseva järvi.
Maantietoa

Järven pinta-ala on 3,8 hehtaaria ja se on 550 metriä pitkä ja 200 metriä leveä. Se sijaitsee Kuivajärven länsipuolella Siikakankaan lähellä. Sen todellinen leveys on ilmoitettua kapeampi, sillä järvi on muodoltaan kaareva. Sen keskikohdassa se on enää 25 metriä leveä, vaikka suurin leveys onkin 100 metriä. Järvellä ei ole kartan mukaan saaria ja se on autio. Sen rantaviivan pituus on 1,5 kilometriä ja sen rannat ovat soistunutta metsämaata. Järven kiertää metsäautotie, joka alkaa ja palaa kantatielle 66.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Järven vedenpinnan korkeus on 167,0 metriä mpy. Siihen on johdettu seitsemän lyhyttä metsäojaa. Sen laskuoja on näistä ojista yksi, joka lähteen järven länsipäästä. Se yhtyy Viheriäisennevalta alkavaan johto-ojaan, joka laskee Mämmijärvien kautta Kuivajärveen.
Historiaa

Vuoden 1957 peruskartassa sillä oli jo nykyiset metsäojansa.
Vitus Huonder

Vitus Huonder (21. huhtikuuta 1942 Trun – 3. huhtikuuta 2024) oli sveitsiläinen roomalaiskatolinen piispa. Hänet vihki papiksi Churin hiippakuntaan Johannes Vonderach 25. syyskuuta 1971, ja hänet nimitettiin saman hiippakunnan johtoon 8. heinäkuuta 2007. Piispaksi vihkiminen seurasi 8. syyskuuta. Pääkonsekraattorina toimi Amédée Grab, jota avustivat Francesco Canalini ja Kurt Koch.
Kappeli (ravintola)

| Kappeli |
| --- | --- |

Osoite:  Eteläesplanadi 1   00130 Helsinki
Sijainti:  Kaartinkaupunki
Koordinaatit:  60°10′3″N, 24°57′1″E
Valmistumisvuosi:  1867
Suunnittelija:  Hampus Dalström
Omistaja:  HOK-Elanto
Kerrosluku:  1
Kerrosala:  1127 m2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kappeli talvella 2021
Ravintola sisältä
Ravintola Kappeli eli Esplanadikappeli on Helsingin Esplanadin puiston itäpäässä toimiva ravintola, joka avattiin vuonna 1867. Ravintola oli tunnettu runoilijoiden, kirjailijoiden ja taiteilijoiden kantapaikkana erityisesti 1800-luvun lopulla ja 1900-luvun alussa. Elokuussa 2020 rakennus siirtyi Helsingin kaupungilta HOK-Elannon omistukseen, joka nykyisin myös pitää ravintolaa.
Historiaa

Ravintolan historia alkoi sokerileipuri Johan Daniel Jerngrenin vuonna 1840 Esplanadille rakentamasta puisesta leivoksien ja limonadin myyntikojusta. Koju muistutti ulkoasultaan kirkkoa tai kappelia, ja niinpä sitä alettiin kutsua Kappeliksi. Jo ennen Jerngrenin myyntikojua paikalla oli sijainnut paimenpojan pitämä koju, josta myytiin maitoa. Kappeli-nimitys saattoi olla peräisin jo siltä ajalta, sillä paimen on latinaksi pastor, ja tällä perusteella myös myyntikojua voitiin alkaa kutsua kappeliksi. Jerngrenin rakentaman myyntikojun ränsistyttyä ajan myötä huonoon kuntoon sen tilalle rakennettiin uusi arkkitehti Hampus Dalströmin suunnittelema ravintola, joka avattiin 4. kesäkuuta 1867. Myyntikojun kutsumanimi periytyi tälle uudelle ravintolalle.
Historiaa > Kultakausi Wolontiksen aikana

Vuonna 1883 ravintolan vuokraajaksi tuli liettualaissyntyinen ravintoloitsija Josef Wolontis, joka piti ravintolaa vuoteen 1904 saakka. Wolontis hankki Kappeliin oluen jäähdytyskoneen, ja niinpä ravintolasta alkoi saada kesäaikana aina kylmää olutta. Ravintolan eteen rakennettiin vuonna 1887 simpukanmuotoinen soittolava, jolla esiintyi kapellimestari Aleksei Apostolin johtama sotilassoittokunta yli 20 vuoden ajan. Wolontiksen aikana ravintolan väliaikaiset, vuonna 1867 ja 1881 rakennetut puupaviljongit korvattiin vuonna 1891 rakennetuilla lasi- ja rautarakenteisilla paviljongeilla, jotka suunnitteli arkkitehti Bruno F. Granholm. Ravintola keittiö- ja varastotilat siirrettiin samalla kallioon louhittuun kellariin, jossa ne toimivat vuoteen 1931 saakka. Ravintola Kappelista tuli 1800-luvun lopulla taiteilijoiden suosima kantapaikka, ja ravintolan vieraisiin kuuluivat muun muassa runoilija Eino Leino, kirjailija Juhani Aho, taiteilija Akseli Gallen-Kallela ja säveltäjät Jean Sibelius ja Oskar Merikanto.
Historiaa > Seinämaalaukset

Ravintoloitsija Onni Wetterhoffin kaudella 1877–1879 ravintolassa talvisaikaan sunnuntaiaamiaisella käyneet taiteilijat alkoivat koristaa kiitokseksi ravintolan seiniä teoksillaan. Albert Edelfelt maalasi oluen keksijänä tunnetun Gambrinuksen kuvan ravintolan keittiön pyöreään seinämedaljonkiin, ja Oskar Kleineh maalasi keittiön seinälle kuvan Rouenin kadusta. Ravintolan baarissa on Hjalmar Munsterhjelmin maalaus Merimaisema, ja Kappelin kellarin seinällä olevan suurikokoisen Helsinki-panoraaman on maalannut tiettävästi koristemaalari Henrik Erland Salonen.
Historiaa > Myöhemmät vaiheet nykypäivään saakka

Ravintola Kappeli muutettiin vuonna 1916 kesäravintolaksi, eikä sitä enää pidetty auki talvisin. Ravintolaa silloin pitänyt ravintoloitsija Lundbom uudisti kuitenkin soittolavan sekä ravintolan keittiön, ja tämän jälkeen ravintola oli tunnettu tarjoamastaan hyvästä ruoasta. Ravintolarakennus pääsi kuitenkin vuosien mittaan rappeutumaan kosteuden ja kylmyyden vuoksi, koska ravintola oli suljettuna talvisin. Vuonna 1939 ravintolan Eteläesplanadin puoleista julkisivua pidennettiin sekä itä- että länsipäästä, ja samalla rakennettiin ravintolan nykyinen musiikkipaviljonki, jonka suunnitteli arkkitehti Valter Jung. Samana vuonna järjestetyn kilpailun ravintolan suihkulähdeveistoksista voitti kuvanveistäjä Viktor Jansson. Osuusliike Elanto tuli ravintolan vuokraajaksi vuonna 1976, ja tämän jälkeen ravintola remontoitiin uudelleen ympärivuotiseen käyttöön. 1980-luvulla Kappeli oli yksi harvoista Helsingin ravintoloista, jotka olivat auki aina neljään saakka aamulla. Ravintola Kappelia on viimeksi uudistettu vuonna 2011.
Elokuussa 2020 HOK-Elanto osti ravintolan 20 miljoonalla eurolla. Rakennus vaatii peruskorjauksen, jonka kustannusarvio on useita miljoonia euroja.
Aiheesta muualla

Kuvia tai muita tiedostoja aiheesta Kappeli (ravintola) Wikimedia Commonsissa
Ravintola Kappelin sivusto
Satavuotias Esplanaadikappeli on elänyt "röttelö"- ja nousukausia. Kun Kappeli oli kummallinen koju, josta myytiin limonaadia ja appelsiineja ja kun sen ruokahöyryt häiritsivät kenraalikuvernööri Seyniä, Helsingin Sanomat, 11.07.1937, nro 182, s. 7, Kansalliskirjaston digitaaliset aineistot
Romanttinen vasikkahaka, Suomen Kuvalehti, 24.07.1937, nro 30, s. 14, Kansalliskirjaston digitaaliset aineistot
Vertaislainayhdistys

Vertaislainayhdistys ry on suomalaisten vertaislainapalveluiden Fellow Finance Oyj:n, Fixura Oy:n ja Vertaislaina Oy:n perustama yhdistys. Vertaislainayhdistyksen tarkoituksena on kehittää alan käytäntöjä, lisätä tietoisuutta vertaislainaamisesta ja edistää vertaislainaamisen ympärillä käytävää yhteiskunnallista keskustelua. Yhdistyksen hallituksen puheenjohtajana toimii Hannu Kananen.
Vertaislainaus on joukkorahoitusta, jossa verkkopalvelun välityksellä yksi tai useampi ihminen voi lainata rahaa lainaa hakevalle. Vertaislainausta ollaan sääntelemässä vuoden 2016 aikana ja vertaislainoille on tulossa sama sääntely kuin muullekin luotonannolle.
Aiheesta muualla

Vertaislainayhdistys Twitterissä
Karekin II

| Karekin II> Krtitš Grigori Nersesjan |
| --- | --- |
 Karekin vuonna 2008
Henkilötiedot
Syntynyt: 21. elokuuta 1951 (ikä 73) Voskehat, Armenian SNT, Neuvostoliitto
Kansalaisuus:  armenialainen
Ammatti:  pappi
Muut tiedot
Tutkinnot:  Wienin yliopisto
Uskonto:  kristinusko
Kirkkokunta:  Armenian apostolinen kirkko
Karekin II (arm. Գարեգին Բ; synt. Krtitš Grigori Nersesjan, arm. Կտրիճ Գրիգորի Ներսիսյան; s. 21. elokuuta 1951 Voskehat, Armenia) on Armenian apostolisen kirkon johtaja eli katolikos vuodesta 1999.
Nersesjan liittyi seminaariin vuonna 1965 ja valmistui vuonna 1971, mitä ennen hänet oli vihitty diakoniksi vuonna 1970. Myöhemmin hänestä tuli munkki ja hänet vihittiin papiksi vuonna 1972. Hän opiskeli 1970-luvun lopulla myös ulkomailla Wienissä, Bonnin yliopistossa ja Zagorskissa Venäjällä. 23. lokakuuta 1983 hänestä tuli Vagharšapatin piispa ja vuonna 1992 arkkipiispa.
Nersesjan osallistui aktiivisesti vuoden 1988 maanjäristyksen uhrien auttamiseen. Hän oli myös innokas hankkimaan modernia teknologiaa kirkon elämän helpottamiseen.
Vuonna 1999 hänet valittiin Armenian katolikokseksi, missä virassa hän seurasi Karekin I:tä.
Kunnianosoitukset > Armenialaiset

Pyhän Mesrop Maštotsin ritarikunnan ritari (Armenia, 2009)
Kunniaritarikunta (Armenia, 2015)
Kunnianosoitukset > Ulkomaalaiset

Kunnialegioonan komentaja (Ranska, 2001)
Ystävyyden ritarikunta (Venäjä, 2006)
Ruhtinas Jaroslav Viisaan ritarikunnan V luokka (Ukraina, 2001)
Pyhän Annan ritarikunnan II luokka (Venäjän keisariperhe, 2011)
Aiheesta muualla

Wikimedia Commonsissa on kuvia tai muita tiedostoja aiheesta .
Wikileaks - Karekin II complained about Georgia to Obama (Arkistoitu – Internet Archive)
↑  Ամենայն Հայոց Կաթողիկոս Ն. Ս. Օ. Տ. Տ. Գարեգին Երկրորդին Սուրբ Մեսրոպ Մաշտոցի շքանշանով պարգեւատրելու մասին Հայաստանի Հանրապետության Նախագահի աշխատակազմ.  30.10.2009. Viitattu 5.8.2024. (armenia)
↑  Հայաստանի Հանրապետության Նախագահի աշխատակազմ: ԱՄԵՆԱՅՆ ՀԱՅՈՑ ԿԱԹՈՂԻԿՈՍ Ն. Ս. Օ. Տ. Տ. ԳԱՐԵԳԻՆ ԵՐԿՐՈՐԴԻՆ ՊԱՏՎՈ ՇՔԱՆՇԱՆՈՎ ՊԱՐԳԵՎԱՏՐԵԼՈՒ ՄԱՍԻՆ president.am.  16.9.2015. Viitattu 5.8.2024. (armenia)
↑  Армянский католикос получил орден Почетного Легиона КОММЕРСАНТЪ.  11.12.2001. Arkistoitu 2007. Viitattu 5.8.2024. (venäjä)
↑  Указ Президента Российской Федерации от 07.08.2006 г. № 848 Администрация Президента России.  7.8.2006. Arkistoitu 2019. Viitattu 5.8.2024. (venäjä)
↑  Про нагородження орденом князя Ярослава Мудрого Офіційний вебпортал парламенту України. Viitattu 5.8.2024. (ukraina)
↑  Её Императорское Высочество Великая Княгиня Мария Владимировна посетила Армению Легитимист.  16.11.2011. Arkistoitu 2020. (venäjä)
Varsovan keskitysleiri

Varsovan keskitysleirltä vapautettuja juutalaisvankeja Varsovassa elokuussa 1944.
Varsovan keskitysleiri perustettiin ss-upseeri Jürgen Stroopin ehdotuksesta kesällä 1943 Varsovaan Varsovan gheton raunioille.
Leiri oli toiminnassa kesästä 1943 vuoden 1944 elokuuhun. Se tunnetaan myös nimellä Gęsiówka. Sen perustamisen tarkoituksena oli kerätä gheton raunioista tiiliä, rautaromua ja muuta metallia jatkokäyttöä varten. Saksalaisten tarkoitus oli hävittää jäljet juutalaisten kansanmurhasta ja löytää heidän kätkemiään arvoesineitä raunioista. Lisäksi samalla etsittiin kellareissa ja bunkkereissa piileskeviä juutalaisia. Työn jälkeen gheton paikalle oli tarkoitus istuttaa puisto.
Vuorikaunokki

| Vuorikaunokki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Carduoideae
Suku::  Kaunokit Centaurea
Laji::  montana
Kaksiosainen nimi
 Centaurea montana  L. 
Katso myös
   Vuorikaunokki Wikispeciesissä   Vuorikaunokki Commonsissa 
Infobox OKNimi-testi OK: 
Vuorikaunokki (Centaurea montana) on monivuotinen kaunokkilaji, jota esiintyy Euroopassa. Tavallisesti haarattomat ja siipipalteiset varret kasvavat 30–80 senttimetriä korkeiksi. Lehdet ovat yläviistoja, ruodittomia, suikealapaisia, ehytlaitaisia ja seittikarvaisia. Mykeröjä on vähälukuisesti. Ulompien kehtosuomujen kärkilisäke on kolmiomainen, mustanruskea, matalasti halkoinen. Mykerön laitakukat ovat suuria, tavallisesti tummansinisiä tai vaaleanpunaisia ja kehräkukat tumman sinipunaisia.
Vuorikaunokkia käytetään koristekasvina.
Aiheesta muualla

Luontoportti: Vuorikaunokki (Centaurea montana)
Pohjolan kasvien pauloissa: Centaurea montana – vuorikaunokki
Mustila Arboretum: Vuorikaunokki (Centaurea montana)
ITIS: Centaurea montana (englanniksi)
United States Department of Agriculture (USDA): Centaurea montana (englanniksi)
Flora of North America: Centaurea montana (englanniksi)
Voodoo (Alexz Johnson)

| Voodoo Alexz Johnson |
| --- | --- | --- |

Studioalbumin tiedot
 Äänitetty : syksy 2009
 Julkaistu: 9. maaliskuuta 2010 (digitaalisesti) 30.maaliskuuta 2010 (fyysisesti)
 Tuottaja(t): Stephen Stohn (exec.) Brendan James Johnson
 Tyylilaji: pop, Maailmanmusiikki, indie, folk-pop, alternative
 Kesto: 45.05
 Levy-yhtiö: inDiscover  / Orange Lounge
Alexz Johnsonin muut julkaisut
|   | Voodoo 2010 | Reloaded 2011 |
Voodoo on kanadalaisen näyttelijä ja laulaja-lauluntekijä Alexz Johnsonin ensimmäinen täyspitkä LP-levy, joka julkaistiin elektronisesti 10.maaliskuuta 2010 ja fyysisesti 30.maaliskuuta 2010, Universal Music's Orange Lounge Recordings, inDiscover Recordingsin painannan kautta.
Kappaleet

Voodoo – 4.35
Gonna Get It – 3.50
Look at Those Eyes – 5.10
L.A. Made Me – 4.14
A Little Bit – 3.50
Mr. Jones – 3.46
Superstition – 4.14
Trip Around the World – 3.26
Hurricane Girl – 4.18
Taker – 4.00
Boogie Love – 3.42
Aiheesta muualla

Voodoo discogs.com -sivustolla
Valkiajärvi (Tampere)

| Valkiajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°37′26″N, 23°58′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Pulesjärveen 
Järvinumero:  35.318.1.007
Mittaustietoja
Pinnankorkeus:  127,2 m  
Rantaviiva:  1,211 km  
Pinta-ala:  7,248 ha  
Saaria:  ei saaria 
 fiValkiajärvi 
Valkiajärvi  tai myös Valkeajärvi on Pirkanmaalla Tampereella Pohtolan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 7,2 hehtaaria ja se on 400 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Pulesjärven valuma-alueeseen (35.318) se kuuluu. Järven vedenpinnan korkeus on 127,2 metriä mpy.
Judith Hildebrandt

Judith Hildebrandt Berliinin elokuvajuhlilla 2009.
Judith Hildebrandt (s. 27. huhtikuuta 1977 München) on saksalainen näyttelijä, laulaja ja tv-juontaja. Hän on näytellyt muun muassa sarjoissa Marienhof Tinka Kuczinskia ja Lemmen viemää Tanja Liebertziä (myöhemmin Heinemann). Hän on 148 cm pitkä.
Ura

Kahdeksan vuoden iässä Hildebrandt pyrki ensimmäiseen esiintymiseensä ja pääsi ZDF-tuotannon ohjelmaan Teddys Weihnachtsträume (Teddyn joulu-unet). Vuonna 1994 lauloi hän ensimmäisen päärooliinsa Morton Rhuen kirjaan The Wave perustuvassa musikaalissa SCHOOL.
Hildebrandt tuli tunnetuksi 16 vuoden iässä ollessaan tv-peliohjelman Die Hugo Show juontajana kanavalla Kabel 1 vuodesta 1994 vuoteen 1996. Sitä seurasi kolmivuotinen omistautuminen ARD:n iltapäiväohjelmalle Marienhof. Hänen ensimmäinen singlensä "We gonna stay together" ylsi Saksan levylistojen sijalle 13.
Seuraavaksi hän näytteli jouluenkeliä Charles Dickensin joulutarinaan perustuvan musikaalin Vom Geist der Weihnacht kantaesityksessä Oberhausenissa. Vuonna 2003 hän näyttelin samaisessa pääroolissa marraskuusta tammikuuhun Münchenissä. Tätä seurasivat roolit sarjassa Hinter Gittern – Der Frauenknast sekä telenovelassa Lemmen viemää (Sturm der Liebe), jossa hän näytteli 26. syyskuuta 2005 alkaen 7. tammikuuta 2008 saakka. Tämän jälkeen hän piti äitiyslomaa, jonka jälkeen palasi jälleen Lemmen viemään pariin. Hän julkaisi nimellä "Judith Hildebrandt alias Tanja Liebertz" kansanmusiikinomaisen laulun "Alpenglühn", joka esitettiin alkujaan Lemmen viemää -sarjassa.
Hildebrandt lauloi kappaleen "Open Your Heart" Conny Conradin albumille Generations 2. Sen jälkeen tähditti hän Utta Danellan tv-elokuvaa Wenn Träume Fliegen kanavalla das Erste.
Raskautensa alussa Hildebrandt näytteli Shakespearen näytelmässä Was Ihr Wollt (Loppiaisaatto). Helmikuussa 2008 syntyi hänen poikansa.
Kesäkuun 3. päivänä 2011 julkaistiin Hildebrandtin kolmas studioalbumi Ganz nah.
Elokuussa 2012 Hildebrand lopetti Lemmen viemää -sarjassa näyttelemisen lopullisesti.
Diskografia

Singlet
1996: Show Me The Way  - Hugo featuring Judith
1999: We Gonna Stay Together
1999: If Paradise Is Half As Nice
1999: I Can Still Believe
2001: Show You Heaven
2007: Alpenglühn
2011: Ich hab Lust mit dir zu spielen
2011: Mitten im Leben
Albumit
1999: Judith
2003: Thank you
2011: Ganz nah
Muut albumit
2002: Vom Geist der Weihnacht
Muut julkaisut
2001: Here I Am (Stars Inspired By Atlantis; Soundtrack elokuvaan Atlantis – Das Geheimnis der verlorenen Stadt)
2008: Open Your Heart - Conny Conrad & Judith Hildebrandt (Generations 2)
2011: Ich hab Lust mit dir zu spielen
2011: Mitten im Leben
2011: Für mich bist du die Welt
2012: Küss mit mir die Sonne wach
2012: Alles was ich hab
Filmografia

1986: Teddys Weihnachtsträume
1997–2000, 2001: Marienhof roolinaan Christina „Tinka“ Kuczinski
1999: SOKO 5113
2000: Küstenwache
2004–2005: Hinter Gittern – Der Frauenknast roolinaan Kim Krause
2005–2008, 2009–2012: Sturm der Liebe roolinaan Tanja Heinemann, geb. Liebertz
2008: Utta Danella Verfilmung „Wenn Träume fliegen“ roolinaan "Moni"
2008: Little Paris
2009: Traum ihres Lebens
2012: Sams im Glück (Vizesams)
Tv-esiintymiset (vieraana)

2007: Pilawas großes Märchenquiz
2007: Starquiz mit Jörg Pilawa
2007: Frank Elstners Tierquiz
2007: NDR Talk Show
2009: Die ultimative Chart Show - Die Lieblingshits der Männer
2011: Dalli Dalli
2012: Die Pyramide
Juonnot

1994–1996:  Interaktiivisen peliohjelman Die Hugo Show juonto kanavalla Kabel 1
1998: MTV-Select (Lontoo)  musiikkikanavalla MTV
1999: Bravo TV Extra kanavalla RTL 2
1999: Juonto ja laulu ohjelmassa Die Goldene Europa seuranaan mm. Sasha, Simply Red, Joe Cocker kanavalla ARD
1999: VIVA Interaktiv musiikkikanavalla VIVA
1999: Juonto ohjelmassa BRAVO MILLENNIUM-SPECIAL, kanavalla RTL II
2000: BRAVO TV kanavalla RTL II
2003-2005: Erinäiset muotinäytökset Berliinissä (mm. Mane Lange, Peter Chevalier, Christine Klein)
2010: Sturm der Liebe - 1000 Juhlashow (Sepp Schauerin kanssa)
Aiheesta muualla

Viralliset sivut (Arkistoitu – Internet Archive)
Vuorikeltakerttu

| Vuorikeltakerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttuset Acrocephalidae
Suku::  Vaaleakultarinnat Iduna
Laji::  similis
Kaksiosainen nimi
 Iduna similis  (Richmond, 1897) 
Synonyymit
 Chloropeta similis 
Katso myös
   Vuorikeltakerttu Wikispeciesissä   Vuorikeltakerttu Commonsissa 
Infobox OKNimi-testi OKIUCN-testi OK: 
Vuorikeltakerttu (Iduna similis) on kerttustn heimoon kuuluva varpuslintu.
Levinneisyys

Vuorikeltakerttua tavataan Afrikan itäosissa. Lajia on kuvattu paikallisesti yleiseksi, ja se on luokiteltu elinvoimaiseksi.
Vol. 2... Hard Knock Life

| Vol>  2... Hard Knock Life Jay Z |
| --- | --- | --- |

Studioalbumin tiedot
 Äänitetty : 1997-1998
 Julkaistu: 29. syyskuuta 1998
 Tuottaja(t): Swizz Beatz, DJ Premier, The 45 King, Timbaland, Stevie J, Irv Gotti, Erick Sermon, Kid Capri, Damon Dash, Jermaine Dupri, J-Runnah, Lil' Rob, Darold Trotter, Mahogany
 Tyylilaji: hip hop
 Kesto: 61.43
 Levy-yhtiö: Roc-A-Fella Records/Island Def Jam
Jay Z:n muut julkaisut
| In My Lifetime, Vol. 1 1997 | Vol. 2... Hard Knock Life 2000 | Vol. 3… Life and Times of S. Carter 1999 |
Vol. 2... Hard Knock Life on rap-artisti Jay Z:n kolmas studioalbumi. Albumi teki Jay Z:n tunnetuksi.
Kappaleet

| # | Kappale | Aika | Tuottaja(t) | Vierailija(t) |
| --- | --- | --- | --- | --- |
| 1 | "Intro: Hand It Down" | 2:56 | DJ Premier | Memphis Bleek |
| 2 | "Hard Knock Life (Ghetto Anthem)" | 3:59 | The 45 King |  |
| 3 | "If I Should Die" | 4:55 | Swizz Beatz | Da Ranjahz |
| 4 | "Ride or Die" | 4:48 | Steven "Stevie J" Jordan The Hitmen |  |
| 5 | "Nigga What, Nigga Who (Originator 99)" | 3:53 | Timbaland | Big Jaz |
| 6 | "Money, Cash, Hoes" | 4:46 | Swizz Beatz | DMX |
| 7 | "A Week Ago" | 5:01 | J-Runnah | Too Short |
| 8 | "Coming of Age (Da Sequel)" | 4:21 | Swizz Beatz | Memphis Bleek |
| 9 | "Can I Get A..." | 5:10 | Irv Gotti & Lil’ Rob | Amil & Ja Rule |
| 10 | "Paper Chase" | 4:35 | Timbaland | Foxy Brown |
| 11 | "Reservoir Dogs" | 5:19 | Erick Sermon, Darold Trotter | The Lox, Beanie Sigel & Sauce Money |
| 12 | "It's Like That" | 3:45 | Kid Capri | Kid Capri |
| 13 | "It's Alright" | 4:02 | Damon Dash & Mahogany | Memphis Bleek |
| 14 | "Money Ain't a Thang" | 4:14 | Jermaine Dupri | Jermaine Dupri |
Singlet

"Money Ain't a Thang" (huhtikuu 1998)
"It's Alright" (21. heinäkuuta 1998)
"Can I Get a..." (1. syyskuuta 1998)
"Hard Knock Life (Ghetto Anthem)" (21. lokakuuta 1998)
"Money, Cash, Hoes" (23. helmikuuta 1999)
"Nigga What, Nigga Who (Originator 99)" (30. marraskuuta 1999)